cyanic-selkie/wikianc huggingface dataset:
2013 m. Malaizijos Grand Prix
Lenktynės
Šiose lenktynėse Red Bull ekipa pagerino sustojimo techninio aptarnavimo zonoje rekordą. M. Webberio automobilį komandos mechanikai antrojo sustojimo metu aptarnavo per 2,05 s.
Antanas Bitė
Antanas Bitė (1928 m. liepos 4 d. Legečiuose, Pašušvio valsčius – 1993 m. gegužės 9 d. Vilniuje) – Lietuvos gydytojas higienistas, biomedicinos mokslų daktaras.
Biografija
1946 m. baigė Šeduvos gimnaziją, 1952 m. Kauno medicinos institutą. 1952–1954 m. Joniškėlio rajono Sanitarijos ir epidemiologijos stoties vyr. gydytojas. 1954–1964 m. Epidemiologijos, mikrobiologijos ir higienos instituto skyriaus vedėjas. 1964 m. medicinos mokslų kandidatas. 1964–1993 m. Vilniaus universiteto dėstytojas, nuo 1985 m. Higienos katedros vedėjas; nuo 1969 m. docentas.
Mokslinio darbo svarbiausia sritis – Lietuvos žemės ūkio mechanizatorių darbo sąlygų ir sveikatos būklė.
NUTS:BG
NUTS:BG – Bulgarijos suskirstymo į teritorinius statistinius vienetus sistema.
NUTS, pranc. Nomenclature des Unités Territoriales Statistiques, Teritorinių statistinių vienetų nomenklatūra – Europos Sąjungos unifikuota teritorijų skirstymo į regionus sistema, patvirtinta 2003 m. gegužės mėn. Europos Parlamento ir Tarybos Reglamentu (EB) Nr. 1059/2003, galiojančiu nuo 2003 m. liepos 1 d. Jis buvo papildytas 2005 m. spalio 26 d. Europos Parlamento ir Tarybos reglamentu (EB) Nr. 1888/2005 į Europos Sąjungą įstojus 10 naujų narių ir dar kartą keičiamas 2007 m., nuo sausio 1 d. ES narėmis tapus Bulgarijai ir Rumunijai.
Bulgarija NUTS 1 lygmenyje dalijama į 2 regionus, NUTS 2 lygmenyje sudaryti 6 planavimo regionai. NUTS 3 lygmenį atitinka sritys, kurios į smulkesnius administracinius vienetus toliau klasifikuojamos pagal Bendrijos Vietinių administracinių vienetų sistemą LAU į savivaldybes, o šios į seniūnijas.
Konstantinas Gorskis (1823)
Konstantinas Povilas Aleksandras Henrikas Gorskis (, 1823 m. rugsėjo 8 d. Salantuose, Lietuvos Vilniaus gubernija – 1864 m. rugsėjo 8 d. Varšuvoje, Lenkijos karalystė) – Lietuvos ir Lenkijos bajoras, Salantų dvarininkas, Telšių apskrities mokyklų garbės globėjas, Varšuvos universiteto rektoriaus adjunktas, profesorius, gamos mokslų daktaras.
Biografija
Kilęs iš Lenkijos karalystės bajorų Gorskių giminės. Tėvas Leopoldas Gorskis (, 1787–1825), motina Elena Rozalija Frejend (, 1803–1871 m.). Sesuo – Marija Teresė Liudmila fon Kaizerling (, 1822–1858 m.). Broliai: Aleksandras Oktavijus Povilas Gorskis (, g. 1824 m.), iš tėvo I santuokos – Vaitiekus Albertas Gorskis (, apie 1820 m. – 1860 m.).
Krikštytas du kartus: 1823 m. rugsėjo 10 d. – Konstantino Aleksandro Henriko, 1824 m. lapkričio 15 d. – Konstantino Povilo Aleksandro Henriko vardu.
Baigė Mintaujos gimnaziją, nuo 1843 m. Sankt Peterburgo universitete, o 1845–1848 m. Dorpato universitete studijavo gamtos mokslus. Po studijų žinias gilino Vokietijoje, Belgijoje, Olandijoje, Prancūzijoje.
Palaidotas Varšuvos Povonzkų kapinėse.
Dvarai
Iš tėvo paveldėjo Salantų dvarą (Telšių apskritis), kurį administravo brolis Vaitiekus Albertas Gorskis.
Salantų dvare turėjo archyvą ir biblioteką. Joje buvo 750 tomų knygų prancūzų, vokiečių, lenkų kalbomis. Dalis jų vėliau atsidūrė Oginskių bibliotekoje Plungėje, o iš ten pateko į Vytauto Didžiojo Universitetą ir Centralinį valstybės knygyną Kaune.
Konstantinui Gorskiui 1864 m. žuvus, Salantų dvaras atiteko brolio Vaitiekaus Alberto Gorskio dukterims Marijai Zaleskienei ir Sofijai Puzinienei.
Veikla
Gamtos mokslų daktaras, profesorius. Varšuvos medicinos-chirurgijos akademijoje (nuo 1862 m. – Varšuvos universitete) dėstė zoologiją ir lyginamąją anatomiją. Salantų dvare sukaupė entomologinę kolekciją. Varšuvos universiteto rektoriaus adjunktas, Telšių apskrities mokyklų garbės globėjas.
Jonas Dauguvietis
Jonas Dauguvietis (g. 1928 m. rugpjūčio 16 d. Bargailiuose, Radviliškio raj.) – choro dirigentas.
Biografija
1954–1958 m. choro dirigavimo mokėsi Kauno Juozo Gruodžio muzikos mokykloje (dėst. Vladas Balsys). 1973–1978 m. choro dirigavimo studijas neakivaizdiniu būdu tęsė Leningrado kultūros institute (dėst. M. Paulavičius ir V. Dainikovas).
Nuo 1958 m. Kauno rajono Babtų kultūros namų meno vadovas. Suorganizavo mišrųjį chorą ir daug metų jam vadovavo. 1965, 1970 ir 1975 m. respublikinių dainų švenčių konkursuose laimėjo prizinių vietų, nemažai koncertavo.
Nuo 1965 m. Kauno rajoninių kultūros namų meno vadovas. 1975–1977 m. Kauno šilko kombinato dainų ir šokių liaudies ansamblio meno vadovas ir dirigentas. Ansamblis – 1977 m. respublikinio konkurso laureatas.
1978–1987 m. Kauno miesto kultūros skyriaus metodininkas, iki 1990 m. Kauno „Inkaro“ gamyklos kultūros namų dainų ir šokių liaudies ansamblio meno vadovas ir dirigentas. Kolektyvą paruošė 1980 ir 1985 m. respublikinėms dainų šventėms bei 1990 m. Lietuvos tautinei dainų šventei, daug koncertavo Kaune ir kitur. Pastarajai dainų šventei dar parengė ir Neveronių šiltnamių kombinato mišrųjį chorą. Vėliau iš buvusio „Inkaro“ ansamblio ir akcinės bendrovės „Silva“ dainininkų suorganizavo mišrųjį chorą, kurį paruošė 1994 m. – I ir 1998 m. – II Pasaulio lietuvių dainų šventėms Kaune ir Vilniuje.
Kartu su J. Kupstu Jonučių vidurinėje mokykloje suorganizavo vaikų pučiamųjų instrumentų orkestrą. Orkestras jau dalyvavo Kauno miesto dainų šventėje ir 1996 m. pučiamųjų orkestrų šventėje Šiauliuose. Kolektyvas dalyvavo 1997 m. Lietuvos moksleivių dainų šventėje Vilniuje.
J. Dauguvietis buvo Kauno rajono ir Kauno miesto dainų švenčių dirigentas ir vyr. dirigentas, Juozo Naujalio chorų konkursų Raudondvaryje organizatorius. 1988 m. apdovanotas Kultūros žymūno ženklu.
Jemeno transportas
miniatiūra|Kelias Jemene Jemeno transporto sistema yra ganėtinai prastai išvystyta dėl valstybės skurdo. Neįrengtas geležinkelių tinklas, blogos kokybės keliai, prastai modernizuoti ir ribotų galimybių oro uostai.
Keliai
Kelionės keliais Jemene yra nesaugios. Daugelis vietinių gyventojų nesilaiko eismo taisyklių ir netgi vairuoja kairiąja puse, nors valstybės reglamente nurodyta važiuoti dešiniąja. Keliais dažnai vaikšto gyvūnai ir vaikai.
Vandens keliai
Dominuojantys šalies uostai yra Mukha, Mukala, Chudaida ir Adenas. Pastarasis yra pagrindinis valstybės uostas. Jemene neišvystytas joks transportas vidaus vandenyse.
Vamzdynai
2004 m. Jemene buvo 1 262 km vamzdynų, kurių 88 km skirti dujoms ir 1 174 km naftai.
Oro keliai
Jemene yra 46 oro uostai, iš kurių 16 turi grįstus pakilimo takus. Šalyje veikia penki tarptautiniai oro uostai. Skrydžius vykdo nacionalinė aviakompanija „Yemenia“. Tikimasi, kad „Yemenia“, kurios 49 % akcijų šiuo metu priklauso Saudo Arabijos vyriausybei, o 51 % Jemeno vyriausybei, galiausiai bus privatizuota, bet tam priešinasi Saudo Arabija. 2001 m. aviakompanijos aptarnavo apie 858 000 keleivių. Kompanijos turimi 12 lėktuvų jau yra pasenę, todėl 2002 m. trys nauji lėktuvai buvo išsinuomoti aštuoneriems metams ir 2006 m. pradžioje aviakompanija paskelbė apie savo planus įsigyti šešis naujus orlaivius 2012 metais.
Anykšta (laikraštis)
Anykšta – Anykščių rajono laikraštis, einantis nuo 1948 m. lapkričio 7 d. Anykščiuose.
Istorija
Iki 1950 m. buvo Anykščių apskrities laikraštis, 1950–1990 m. – LKP Anykščių raj. komiteto ir LDT leidinys, nuo 1990 m. – laikraštis rajono visuomenei. Steigėja ir leidėja UAB „Anykštos redakcija“. Iki 1990 m. vadinosi „Kolektyvinis darbas“.
1948–1949 m. – savaitraštis, nuo 1950 m. ėjo du kartus, nuo 1962 m. – triskart, nuo 1990 m. – dukart per savaitę. 1994 m. „Anykšta“ pirmasis iš Utenos apskrities laikraščių pradėtas rinkti ir maketuoti kompiuteriu, 1995 m. „Anykštos redakcija“ tapo UAB. Nuo 2004 m. – pirmasis spalvotas laikraštis Rytų Aukštaitijoje. Tais metais laikraštis pradėtas spausdinti Vilniuje „Respublikos“ spaustuvėje. „Anykšta“ buvo vienas pirmųjų šalies regioninių leidinių, įsteigęs savo svetainę. 2007 m. rudenį pradėtas leisti žurnalas apskričiai „Aukštaitiškas formatas“, pirmasis regioninis žurnalas šalyje.
Žurnalistai: Danielius Binkys, R. Bražienė, Jonas Junevičius, K. Kairiūkštis, Vygandas Račkaitis, Milda Elena Telksnytė, L. Vaitonis, Rimantas Vanagas.
Berčiūnai (Zarasai)
Berčiūnai – kaimas Zarasų rajono savivaldybėje, 7 km nuo Magučių.
Vladas Kuzma
Vladas Kuzma (1892 m. spalio 15 d. Rėkliuose, Raguvos valsčius – 1942 m. birželio 8 d. Kaune) – Lietuvos chirurgas, pedagogas.
Biografija
1914–1918 m. studijavo Tartu universitete. 1918–1920 m. dirbo Panevėžio ligoninėje. 1920 m. atvykęs į Kauną įsidarbino gydytoju ordinatoriumi Valstybinėje miesto ligoninėje, lankė Aukštuosius kursus, dėstė Gailestingųjų seselių kursuose be atlyginimo. 1923 m. išlaikė valstybinius egzaminus į Lietuvos universiteto Medicinos fakultetą, buvo priimtas dirbti asistentu Chirurgijos katedroje. Nuo 1923 m. Lietuvos universiteto (nuo 1930 m. VDU) dėstytojas. 1924 m. vedė seselę E. Taraškevičiūtę, iki 1926 m. gyveno viename ligoninės kambaryje kaip gydytojas, kurį galima bet kada išsikviesti.
1924–1926 m. tobulinosi Vienoje ir Paryžiuje. 1925–1938 m. dalyvavo tarptautiniuose kongresuose Prancūzijoje, Vokietijoje, Turkijoje, Belgijoje. 1932 m. medicinos daktaras. 1937 m. apsigyveno naujai pastatytame name Poškos g. (archit. Stasys Kudokas). Pirmajame aukšte gyveno su šeima, o antrajame įsteigė modernią 10 lovų ligoninę. Dalyvavo Kauno Rotary klubo veikloje.
Nuo 1940 m. profesorius. 1941 m. LSSR mokslų akademijos tikrasis narys. 1940–1942 m. VDU Hospitalinės chirurgijos katedros vedėjas. Vokiečių okupacijos metais buvo atleistas iš universiteto, dirbo miesto ligoninėje. Palaidotas Petrašiūnų kapinėse.
Kalnagūbris
thumb|250px|[[Uoliniai kalnai|Uolinių kalnų kalnagūbris]] Kalnagūbris – kalnų grandinė, ribojama žemumų arba nuo kitos kalnų grupės atskirta kalnų perėjomis, tarpekliais bei upėmis. Atskiri kalnai iš tos pačios grupės nebūtinai turi turėti tokią pačią geologinę sandarą; kalnas būti susiformavęs per kelis skirtingus kalnodarų procesus. Andai yra ilgiausia kalnų sistema, Himalajų kalnai aukščiausi, Arktinė Kordiljera yra pati šiauriausia kalnų sistema, kurioje yra aukščiausias Šiaurės Amerikos taškas.
Kalnagūbriai iškyla kaip tektoninių plokščių susidūrimo pasekmė. Pavyzdžiui, Himalajų kalnai susidarė susidūrus Indijos plokštei su Eurazijos plokšte. Per daug milijonų metų ties susidūrimo vieta susidaro „grublėta zona“, vadinama kalnų sistema. Taip pat viena plokštė gali palįsti po kita; tokiu būdu susiformavo Vezuvijus.
Žvaigždė (reikšmės)
Žodis žvaigždė reiškia kelis dalykus:
Spauda:
Tatavinas
Tatavinas  – miestas pietų Tunise, Sacharoje, 525 km į pietus nuo Tuniso miesto. Vilajeto centras. Du trečdalius miesto gyventojų sudaro berberai, likusieji – arabai. Verčiamasi prekyba, turizmu. Tatavinas žymus savo architektūros paveldu – berberišku ksaru su specialiomis maisto saugyklomis, vadinamomis ghorfomis. Svarbiausias ksaras yra Ksar Uled Soltanas, apylinkėse yra senovinių berberų kaimų Čeninio ir Duireto liekanos.
Ilgiai (Lenkija)
Ilgiai – gatvinis kaimas Lenkijos šiaurės rytuose, Štabino valsčiuje, Augustavo apskritis, Palenkės vaivadija. Kaimas yra apie 9 km į šiaurę nuo Štabino, 16 km į pietryčius nuo Augustavo ir 71 km į šiaurę nuo vaivadijos centro Balstogės.
Tatavinas
Istorija
Miesto pavadinimas berberų kalbomis reiškia „versmės“ (kaip ir Maroke esantis Tetuanas). Prancūzų valdymo metais mieste veikė Afrikos lengvųjų pėstininkų batalionas. 1976 m. Tatavine buvo filmuojami „Žvaigždžių karai“.
Ilgiai (Lenkija)
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Pavadinimo kilmė
Kaimo pavadinimas kilo dėl jo ištęsto išsidėstymo vienoje gatvės pusėje.
2010 m. Didžiosios Britanijos Grand Prix
2010 m. Didžiosios Britanijos Grand Prix – dešimtasis 2010 m. Formulės 1 sezono etapas. Lenktynės vyko atnaujintoje Silverstouno trasoje liepos 9-11 dienomis.
Kvalifikacija
Pastabos:
Joseph Edamaruku
Joseph Edamaruku (1934 m. rugsėjo 7 d. Keralos valstijoje – 2006 m. birželio 29 d.) – žinomas Indijos žurnalistas ir racionalistinio judėjimo lyderis.
Sanalo, dabartinio Indian Rationalist Association (Indijos Racionalistų Asociacijos) ir Rationalist International prezidento tėvas.
Edamaruku buvo žinomu racionalistu, tyrinėtojas, 173 knygų ir daugiau nei dviejų tūkstančių straipsnių malajalam kalba autorius. Nuo 1977 metų gyveno Delyje ir atstovavo Kerala Sabdam spaudos grupę.
Buvo dienraščių ir populiariosios spaudos redaktoriumi, įkūrė "Therali", racionalistinį žurnalą malajalam kalba. Skelbė racionalistinius tekstus, susitikimuose sakė kalbas ir paveikė ištisos kartos mąstysena Keraloje. Gyvenimą paskyrė karui su Indijos obskurantizmu, prietarais ir aklu tikėjimu. 1995–2005 metais buvo Indijos Racionalistų Asociacijos prezidentu, vieno iš didžiausių racionalistinių asociacijų pasaulyje.
Edamaruku kilęs iš sirietiškų apeigų krikščioniškos šeimos; paauglystėje pasiskelbė kaip racionalistas. Tapo veikėju, vedė Soley iš indiškos šeimos ir pasisakė prieš tų pačių kastų atstovų vedybas. Dalyvavo keraliečių racionalistų judėjimo kūrime. Dukart buvo nuteistas – 1970 ir 1975 metais. 1979 metais gavo tarptautinį American Atheists apdovanojimą. Jo autobiografija The Times that Raised the Tempest apdovanota Karalos Literatūros Akademijos kaip geriausia malajalam kalba parašyta autobiografija.
Po mirties, Edamaruku prašymu, jo akys buvo atiduotos All India Institute of Medical Sciences (AIIMS). Kūnas buvo pastatytas Keralos Namuose, Naujajame Delyje, atsisveikinti atėjo tūkstančiai žmonių. Vakare jo kūnas buvo perduotas AIIMS anatomijos departamentui, medicinos studentų naudai.
Ir 36 knygų serija apie pasaulio religijas(1984–1987).
1226 m.
Gimtadieniai
Nedatuota
Vengrijos futbolo varžybos 1901 m.
Vengrijos futbolo varžybos 1901 m.
1901 m. NB I
Nemzeti Bajnokság I arba NB 1 – aukščiausioji futbolo lyga šalyje.
Vygantas Malinauskas
Vygantas Malinauskas (g. 1972 m. kovo 13 d. Panevėžyje) - teisininkas, visuomenės veikėjas, ateitininkas, Ateitininkų federacijos pirmininkas.
Biografija
Motina Nijolė Balaišytė-Malinauskienė. Tėvas buvęs tremtinys Kęstutis Malinauskas.
1979–1990 m. baigė Panevėžio 12-ąją vidurinę mokyklą. Buvo vienas iš mokyklos moksleivių sąjūdžio rėmimo grupės steigėjų. Panevėžio sąjūdžio rėmimo grupių konferencijoje 1988 metais tapo vieninteliu moksleiviu delegatu, išrinktu į Sąjūdžio steigiamąjį suvažiavimą. 1989 metais įsijungė į Ateitininkų moksleivių veiklą. Panevėžio ateitininkų moksleivių kuopos pirmininkas.
1990–1995 m. studijavo VDU Katalikų teologijos fakultete (KTF), 1995–1998 m. KTF magistrantūroje, teologijos magistras. Nuo 1999 iki 2002 m. VDU Teisės institute baigė teisę (Administracinės teisės specializacija), teisės magistras. Apgynė tezes apie internetinės prekybos apmokestinimą bei žmogaus teisių ir lygių galimybių įgyvendinimo Europos Sąjungoje problemas.
1995–1998 m. Lietuvos katalikų bažnyčios informacijos centro redaktorius, 1996–1997 m. Kauno jėzuitų vidurinės mokyklos ateitininkų būrelio vadovas, 1998–1999 m. VšĮ Katalikų interneto tarnybos direktoriaus pavaduotojas, nuo 1999 m. Kauno aukštesniosios katechetų mokyklos dėstytojas, iki 2002 m. birželio 26 d. advokatų profesinės bendrijos „NORDIA BAUBLYS & Partners“ teisininkas, Maskvos skyriaus vadovas, nuo 2002 m. rugpjūčio 26 d. Advokato K. Šlito kontoros advokato padėjėjas. Nuo 2012 m. VDU Teisės fakulteto teisės teorijos ir filosofijos dėstytojas.
Palangos Nepaprastojoje Konferencijoje 1997 metais ir XV Ateitininkų federacijos kongrese 2006 metais buvo išrinktas Ateitininkų federacijos pirmininku. (1994-1997) Lietuvos ateitininkų federacijos tarybos narys. Lietuvos jaunimo organizacijų tarybos asamblėjoje buvo išrinktas Valstybinės jaunimo reikalų tarybos nariu. Teisiniais klausimais konsultuoja ir atstovauja Lietuvos vyskupų konferencijai. Lietuvos Vyskupų Konferencijos ir Lietuvos Respublikos Vyriausybės dvišalės mišrios komisijos tarptautinių sutarčių su Šventuoju Sostu nuostatoms vykdyti narys. Dalyvavo Seimo ir Vyriausybės sudarytose darbo grupėse rengiant įstatymų ir teisės aktų projektus. Yra Kauno jėzuitų gimnazijos ir leidyklos „Katalikų pasaulio leidiniai” valdybų narys. Redagavo studentų ateitininkų leidinį „Ateities pėdsakai“, yra paskelbęs straipsnių visuomenės gyvenimo, pasaulėžiūros, teisinėmis temomis „Ateityje”, „Naujajame Židinyje – Aiduose”, „Bernardinuose”, „Artumoje”.
Pirmojo atkurtos Studentų ateitininkų sąjungos (SAS) suvažiavimo Vilniuje (1992 m.) iniciatorius, SAS pirmininkas (1992-1994). Popiežiaus Jono Pauliaus II sutikimo Agluonoje (Latvija, 1993) Organizacinio komiteto narys. VDU studentų atstovybės senato (1994-1995) narys. Seimo vicepirmininko F. Palubinsko visuomeninis padėjėjas.
Paramos ir labdaros fondo „Bažnyčios kronika" steigėjas ir valdybos narys.
Žmona Virginija (g. 1972 m.), mokytoja. Sūnūs Petras (g. 1996 m.) ir Paulius (g. 1999 m.).
Teles Piresas
Teles Piresas arba San Manuelis (rio São Manuel) – upė Brazilijoje, Mato Groso ir Paros valstijose; viena iš Tapažosą sudarančių upių (Amazonės baseinas). Prasideda Paranatingos vardu Azulo kalnuose centriniame Mato Grose. Teka šiaurės, šiaurės rytų kryptimi per Brazilijos plokščiakalnį. Aukštupyje ir vidurupyje vaga slenkstėta. Žemupyje sudaro Mato Groso–Paros valstijų ribą. Susilieja su Žuruena ir sudaro Tapažosą.
Didžiausi intakai:
Seniau visa upė vadinta Paranatinga, bet 1889 m. pervadinta šią upę tyrinėjusio brazilų kapitono Teleso Pireso garbei.
Virbalai (Jonava)
Virbalai – kaimas Jonavos rajono savivaldybėje, ribojasi su Jonavos miestu.
Kiogė
Kiogė – miestas Zelandijos saloje (rytų Danija), 39 km į pietvakarius nuo Kopenhagos. Geležinkelio stotis. Išvystyta gumos, dažų pramonė. Šv. Mykolo bažnyčia (XIV a.; su švyturiu bokšte, seniausiu šalies švyturiu), piečiau miesto yra Valės pilis.
Istorija
Nuo seno apgyventa teritorija. Pirmas žinomas turgus minimas 1288 m.
Dasa-Zumė
Dasa-Zumė arba Dasa – miestelis vidurio Benine, Kalvų departamente. Komunos centras. Komunoje 93,9 tūkst. gyventojų (2002 m.). Dauguma jų priklauso idaišų tautybei, kuri priskiriama nagams (jorubams).
Netoli Dasos buvo įkurtas senas Jorubų miestas Ifita, kaip Idaišos karalystės sostinė. Jį sugriovus, įkurta nauja karalystės sostinė Dasa. XIX a. pabaigoje Dasa prijungta prie Prancūzijos Dahomėjos. Tradicinė monarchija išlaikyta iki mūsų dienų.
Kadangi Dasoje pasirodė Marijos stebuklas, miestas yra tapęs svarbiu Benino krikščionių piligrimystės centru. Čia stovi Dasos bazilika. 2010 m. Dasoje savo mečetę (Mosquee Moubarqiue) 2010 m. pastatė ir musulmonai.
Traversas (fortifikacija)
Paskirtis
Traversu gali būti gynybinė priedanga iš nejudinto grunto, paliekama apkasų įrengimo metu, arba iš rąstų, betono ar kitos medžiagos, suręsta slėptuvės statybos metu. Kareiviams, pabūklams ar kitoms ugnies pozicijoms traversas sukuria palankias gynybines sąlygas, priešui netikėtai pakeitus atakos kryptį ar įvedus rezervinius pajėgumus iš užnugario. Traversai naudojami ir kaip priedanga šaudmenims padėti.
Konstrukcija
Dideli tvirtai suręsti traversai gali apsaugoti ne tik nuo kulkų ar skeveldrų, bet ir artilerijos sviedinių. Gynybos ruože, atsižvelgiant į reljefo ypatybes, sukuriama apkasų ir slėptuvių sistema, atitinkamai įrengiant reikiamą skaičių traversų. Jie būna dvejopi:
Avoué
Avoué – istorinė teisinė profesija Prancūzijoje.
Funkcijos
Avoué visų pirma buvo įgaliotas rengti raštišką dokumentaciją atstovaujant klientui (taip pat žr. solisitorius D. Britanijoje).
Avocat, priešingai, atstovavo teisme, sakydamas ginamąsias kalbas ar kitaip atstovaudamas klientui žodžiu. 1971 m. gruodžio 31 dienos Įstatymu loi n° 71-1130, avoué profesijoje pirmoje instancijoje buvo „sulieta“ su avocat.
2010 m. taip pat ir antrojoje instancijoje avoué apjungta su avocat.
Dembovo valsčius
Dembovo valsčius  – buvęs administracinis-teritorinis vienetas šiaurės rytų Lenkijoje, Balstogės vaivadijoje, Augustavo apskrityje. Valsčiaus pavadinimas kilęs nuo Dembovo kaimo, bet valsčiaus centras buvo Jazevas, vėliau – Jominai. 2021 gyventojas (1946 m.).
Istorija
Nuo XIII a.-XIV a. iki 1795 metų valsčius priklausė Lietuvos Didžiajai Kunigaikštystei. Nuo 1815 iki 1916 m. valsčiaus teritorija priklausė Augustavo apskričiai, Suvalkų gubernijai, Lenkijos Kongreso karalystei.
Pagal 1920 metų liepos 12 dienos Lietuvos ir Tarybų Rusijos taikos sutartį valsčius buvo priskirtas Lietuvos Respublikai, bet tarpukariu faktiškai priklausė Augustavo apskričiai, Balstogės vaivadijai.
1952 m. liepos 1 dienos valsčių sudarė 10 kaimų. Vykdant Lenkijos valsčių reformą, valsčius buvo panaikintas 1954 m. rugsėjo 29 dieną. Nuo 1973 m. sausio 1 dienos, atnaujinus valsčių sistemą šis valsčius tapo Štabino valsčiaus dalimi.
Tautinė sudėtis
1888 m.:
Rondelis (aviacija)
thumb|right|[[Jungtinė karalystė|D.Britanijos Karališkųjų oro pajėgų rondelis]] Rondelis aviacijoje – emblema (dažniausiai apvali), paprastai nacionalinių spalvų, sudaryta iš koncentrinių žiedų, naudojama kariniams lėktuvams žymėti.
Pirmieji rondeliai ant karo lėktuvų atsirado pirmojo pasaulinio karo metais. Prancūzijos oro tarnybos lėktuvai buvo pažymėti kokardomis iš Prancūzijos nacionalinių spalvų. Netrukus Prancūzijos sąjungininkai pirmajame pasauliniame kare susikūrė panašius simbolius savo lėktuvams žymėti.
D. Britanija pradžioje lėktuvus žymėjo D. Britanijos vėliava, tačiau britų kareiviai ne sykį britų lėktuvus palaikė vokiškais ir apšaudė, kadangi pasirodė, jog britų vėliava panaši į vokišką kryžių. Britai irgi pasidarė rondelį, tačiau jo spalvos priešingos Prancūzijos rondelio spalvoms. Prieš tai trumpai naudojo baltą rondelį raudonu apvadu.
Vėliau rondelius ėmė naudoti ir kitų šalių karinės oro pajėgos.
Antrojo pasaulinio karo metais D. Britanijos aviacija Ramiajame vandenyne ir Pietryčių Azijoje naudojo modifikuotą rondelį – centrinis raudonas skritulys buvo pakeistas į baltą ar šviesiai žydrą, kad D. Britanijos rondelis nebūtų painiojamas su raudonu Japonijos rondeliu (Hinomaru).
JAV ir Rusijos/TSRS karinės aviacijos ženklai
Prieš pat pirmąjį pasaulinį karą JAV aviacija ant kilio ir sparnų naudojo raudoną žvaigždę (labai panašią į vėlesnį TSRS ginkluotųjų pajėgų simbolį).
Carinės Rusijos trispalvis rondelis buvo naudojamas ir JAV karinės aviacijos, tik skyrėsi žiedų pločiai. Neseniai priimtos „žvaigždės apskritime“ JAV nenaudojo, nes bijojo, kad iš toli šį ženklą gali supainioti su Vokietijos ar Austrijos-Vengrijos Geležiniu kryžiu (Eisernes Kreuz).
Antrojo pasaulinio karo metais JAV prie žvaigždės apskritime pridėjo baltus stačiakampius, taip atsirado dabartinis JAV aviacijos simbolis Stars and Bars ('Žvaigždės ir juostos').
Mažo matomumo rondeliai
thumb|right|250px|JAV aviacijos šturmo lėktuvas A-10 Warthog su mažo matomumo rondeliu Paskutiniais dešimtmečiais imta naudoti mažo matomumo (low – visibility) rondelius, kurie dažniausiai naudojami ant artimose kautynėse naudojamų kovos lėktuvų. Mažo matomumo rondelių spalvos būna blankios, mažai kontrastingos.
Morkinė blakutė
Morkinė blakutė (Trioza viridula) – lygiasparnių (Sternorrhyncha) pobūrio blakučių (Psyllidae) šeimos vabzdys.
Turi dvi poras plėviškų sparnų, kurie yra ilgesni už kūną. Pilvelis segmentuotas. Kūnas 1,7–2 mm ilgio, šviesiai žalios spalvos. Lervos ir suaugėliai minta morkų ir kitų salierinių augalų lapų ir lapkočių sultimis. Dėl to pažeisti lapai nebeauga, o šakniavaisiai tampa kieti, neskanūs, smulkūs. Morkinė blakutė per metus išveda 1 jauniklių kartą. Suaugėliai žiemoja ant spygliuočių medžių, todėl labiau puola arčiau spygliuočių miškų augančias morkas.
Creative Technology
miniatiūra|Creative Technology logotipas Creative Technology (Creative arba Creative Labs, Inc.) – multimedijos ir IT produktų gamintojas įsikūręs Singapūre. Kompaniją 1981 liepos 1 d. įkūrė Sim Wong Hoo. Kompanijoje dirba apie 5000 darbuotojų. 2005 m. kompanijos apyvarta siekė 1,2 mlrd. dolerių.
Česma
Česma  – upė šiaurės rytų Kroatijoje; Lonios kairysis intakas (Savos baseinas). Susidaro susiliejus Grdžavicos ir Barnos upeliams ties Pavlovaco kaimu (Veliki Grdževaco savivaldybė). Teka į pietvakarius senoviniu ledyniniu slėniu.
Creative Technology
Pradžioje specializavosi ir buvo garsi savo garso plokštėmis Sound Blaster. Šiuo metu kompanija garsi savo garso grotuvais ir aktyviai konkuruoja su Apple Computer.
Česma
Svarbiausias intakas – Glogovnica (dešinysis). Upės vaga daugelyje vietų sureguliuota, baseine buvusios pelkės, šaltiniai nemelioruoti, įrengtos dambos. Česmos slėnyje įrengta keletas žuvininkystės tvenkinių.
Mikalojus Glebavičius
Mikalojus Glebavičius (? – m. 1632 m., Praha, Varšuva) – Lietuvos pastalininkis (nuo 1605 m.), Smolensko vaivada (nuo 1611 m.), Vilniaus kaštelionas (nuo 1621 m.).
Biografija
Gavo kalvinizmo auklėjimą, vėliau perėjo į katalikybę. Įkūrė Bernardinų bažnyčią ir vienuolyną Dubrovne. Galimai, taip pat pastatė medinę bažnyčią Zaslavlyje. Zaslavlio kalvinistų soborą Mikalojus Glebavičius perdavė katalikams.
Šeima
Buvo vedęs Marcibelą Korecką, nuo kurios turėjo du sūnus – Joną Samuelį ir Jurgį.
I'm a Rebel (albumas)
I’m a Rebel – antrasis Accept studijinis albumas įrašytas 1979 m., o išleistas 1980 m. Pirmas iš trijų grupės albumų, kurį prodiusavo Dirk Steffens. Albume grupė vis dar ieško savo muzikinio stiliaus, kuris čia kiek komerciškesnis nei debiutiniame albume. Bosistas Peter Baltes ir šiame albume dviejuose dainose buvo pagrindinis vokalistas – kiek lėtesnėse „No Time To Lose“ ir „The King“. Titulinės dainos autoriumi įvardintas George Alexander, kurį kaip pseudonimą naudoja Alexander Young, vyresnysis brolių Young, įkūrusių AC/DC, brolis.
Atlikėjai
thumb|left|200px|Albumo viršelis [[Jungtinė Karalystė|JK bei JAV leidime.]]
Marijos žemės kryžiaus ordinas
miniatiūra|Marijos žemės kryžiaus ordinas Marijos žemės kryžiaus ordinas  – Estijos aukščiausiasis valstybinis apdovanojimas, teikiamas Estijos prezidentams ir tik tiems asmenims, kurie nėra Estijos piliečiai. Šis ordinas 1995 m. įsteigtas Estijos prezidento Lenarto Merio norint pagerbti Estijos nepriklausomybę. Marijos žemė  – tai Senosios Livonijos pavadinimas, Senosios Livonijos teritorijai viduramžiais priklausė dabartinė Estija, o XX a. pavadinimas „Marijos žemė“ tapo poetiniu Estijos vardu.
Tarp apdovanotųjų – Valdas Adamkus, Algirdas Brazauskas, Vytautas Landsbergis, Dalia Grybauskaitė.
TS Anykščių rajono skyrius
Istorija
Įkurtas 1993 m.
Kobelbūdė
Kobelbūdė arba Svetlojė (, nuo 1907 m. Kobbelbude, 1945–1946 m., nuo 1946 m. Светлое) – gyvenvietė dab. Kaliningrado srities vakarinėje dalyje, Gurjevsko rajone, nuo 2008 m. birželio 30 d. Novomoskovskojės kaimo gyvenvietės kaimas.
Istorija
Notangos žemės kaimo pavadinimas lenkiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Karaliaučiaus apskrities, nuo 1939 m. Sembos apskrities dvaras, nuo 1907 m. kaimas. 1946 m. balandžio 7 d. – rugsėjo 6 d. Kenigsbergo rajono, vėliau Gurjevsko rajono kaimas, 1947 m. birželio 25 d. – 2008 m. birželio 30 d. Novomoskovskojės apylinkės kaimas.
Gureliai (Vilnius)
Gureliai – buvęs gatvinis kaimas, dabar Vilniaus miesto dalis, esanti miesto pakraštyje, 3 km į rytus nuo Lentvario. Pietuose siekia Vilniaus–Kauno geležinkelį. Tai vienas nedaugelio Lietuvoje gatvinių kaimų, kur palei vieną gatvę išsirikiavę namai, fasadais į gatvę. Gurelius aptarnauja 62 nr. autobusas (Kaimynų, Jono Švažo, Gurelių st.).
Etimologija
Kildinamas iš slavybės guras ('kalno viršūnė, kauburys').
Istorija
Vietovardis šaltiniuose minimas nuo 1630 m. Anksčiau priklausė Trakų rajonui, 1996 m. balandžio 24 d. tapo Vilniaus miesto dalimi.
Berčiūnėliai
Berčiūnėliai – kaimas Biržų rajono savivaldybėje, 10 km nuo Vabalninko.
Mėlynoji zylė
Mėlynoji zylė (Cyanistes caeruleus)  – žvirblinių paukščių (Passeriformes) būrio, zylinių (Paridae) šeimos paukščių rūšis.
Išvaizda
Mėlynoji zylė yra mažesnė už naminį žvirblį, viena iš mažiausių Lietuvoje aptinkamų paukščių, jos kūno ilgis 11–12 cm, svoris 7,5–14,7 g, atstumas tarp išskleistų abiejų sparnų galų 18 cm.
Kitaip negu kitų zylių, šios rūšies viršugalvis mėlynas. Patino kakta, skruostai ir antakiai balti. Viršugalvis, sparnai ir uodega mėlyni. Sparnai su balta juostele. Nugara pilkai žalia, kaklo užpakalinėje dalyje balsva dėmė. Apatinė kūno pusė geltona, išilgai krūtinės eina neryški juosva juostelė. Snapas tamsus. Kojos tamsiai pilkos. Rainelė ruda.
Patelė kiek blankesnių spalvų nei patinas.
Paplitimas
Eurazijoje paplitusi nuo Skandinavijos iki Uralo, vakarinės Kaspijos pakrantės. Šiaurėje arealas siekia vidurinę Skandinaviją, Kamos aukštupį, pietuose tęsiasi iki Irano, Mažosios Azijos, Viduržemio jūros pakrančių. Gyvena Šiaurės Afrikoje, Britų, Viduržemio jūros salose. Žiemoja paplitimo areale.
Buveinė
Laikosi lapuočių ir mišriuosiuose miškuose, reta spygliuočių miške. Pavienių porų aptinkama miško pakraščiuose, prie sodybų, paupiuose ir pakelių medžiuose, gyvenviečių ir didelių miestų želdiniuose, soduose, skveruose, parkuose, kapinėse. Žiemą klajoja kartu su kitų rūšių zylėmis. Noriai lanko lesyklas.
Perėjimas
Monogamės, lytiškai subręsta vienerių metų. Peri pavienėmis poromis. Lizdą krauna išpuvusioje drevėje, baltalksnyje ar gluosnyje, rečiau – juodalksnio stuobryje. Mielai apsigyvena inkiluose. Vilniaus apylinkėse užima 10–15 procentų smulkiems paukščiams iškeltų inkilų. Vienoje dėtyje paprastai būna apie 10 kiaušinių. Dalis paukščių peri du kartus per metus, antra dėtis mažesnė. Perėti pradeda patelė, padėjusi paskutinį kiaušinį. Nepilną dėtį uždengia pūkais. Peri apie 2 savaites. Lizdą zyliukai palieka 18–19 dienų amžiaus.
Mityba
Minta vabzdžiais, uogomis, gerai prinokusiais vaisiais, augalų sėklomis. Naudingas paukštis, naikina kenksmingus sodų, parkų ir miškų vabzdžius.
Elgsena
Aktyvi šviesiu paros metu. Mėgsta neaukštai skraidyti tarp medžių ir krūmų, medžių. Maisto ieško ant plonų medžių šakelių, neretai pakimba galva žemyn. Labai judri, energinga, net agresyvi, todėl dažnai nugali už save didesnį paukštį. Patinas gana dažnai gieda.
Amžius
Gyvena kelerius metus, seniausi individai užfiksuoti sulaukę 9–11 metų.
Užsienio teisė
Užsienio teisė greta nacionalinės teisės yra tiriama, studijuojama bei dėstoma aukštosiose teisės mokyklose kaip lyginamosios teisės dalykas.
Užsienio teisė kaip teisės šaltinis
Užsienio teisė nacionalinėje teisėje gali būti teisės šaltinis. Pvz., Lietuvoje darbo santykiams užsienio teisė taikoma, kai tai nustato Lietuvos Respublikos tarptautinės sutartys, Lietuvos Respublikos įstatymai ar darbo sutarties šalių susitarimai (LR darbo kodeksas, 6 str. 1 d.), tačiau netaikoma, jeigu jos taikymas prieštarautų Lietuvos Respublikos Konstitucijos bei kitų įstatymų įtvirtintai viešajai tvarkai; tokiais atvejais yra taikomi Lietuvos Respublikos darbo įstatymai (LR DK 6 str. 2 d.). Imperatyvios Lietuvos Respublikos darbo teisės normos taikomos nepaisant to, kad šalys yra pasirinkusios užsienio teisę (LR DK 6 str. 3 d.).
Studijos, tyrimai
Lietuvoje, pvz., Vilniaus universitete (VU TF) veikia įvairūs užsienio teisės mokyklos ir centrai. Bendradarbiavimo partneriai - Paryžiaus X-Nanterre universitetas, Krokuvos Jogailos universiteto Teisės ir administravimo fakultetas, Frankfurto universiteto Teisės fakultetas, Sankt Peterburgo valstybinio universiteto Teisės fakultetas, JAV Indianos universiteto Teisės mokykla. Veikia:
Vokietijoje veikia Makso Planko užsienio ir tarptautinės privatinės teisės institutas (Hamburge ir kt.).
Verslo angelai
Verslo angelai – neformalūs investuotojai, galintys finansuoti įmonės steigimą kaip dalininkai bei tiesiogiai konsultuoti įmonę valdymo klausimais. „Verslo angelai“ – tai dažniausiai pasiturintys žmonės, kurie pasirengę investuoti savo kapitalą į rizikingas veiklas, remdamiesi savo patirtimi bei interesais.
Asmenys
Verslo angelais tampa neformalūs investuotojai, sėkmingi verslininkai arba anksčiau užėmę stambių įmonių vadovų postus ir norintys investuoti savo sukauptą kapitalą ir žinias. Jų motyvacija gali būti labai įvairi. Dažniausiai jie investuoja į tuos sektorius, kuriuose turi didelę darbo patirtį. Fizinis asmuo arba fizinių asmenų grupė į steigiamas arba veikiančias įmones gali investuoti nuosavą turtą, skirtą verslo pradžiai ar inovatyvaus verslo plėtrai finansuoti, taip pat teikti šioms įmonėms patarimus dėl verslo plėtros bei valdymo, konsultavimo ir mokymo paslaugas.
Ypatumai
Taip pat jie taiko mažesnius reikalavimus augimui nei rizikos kapitalo įmonės, tačiau jiems labai svarbu verslininko asmeninės savybės. Neformalūs investuotojai laikosi „tiesioginės kontrolės“ nuostatos, t. y. pasitelkdami patirtį jie seka savo investicijas. Dažniausiai jie tampa įmonės akcininkais.
Paramos teikimas
„Verslo angelų“ finansavimas gali būti teikiamas visose pradinėse inovacinės veiklos stadijose, kol prasideda intensyvi inovacijos eksploatacija.
Verslo angelai Lietuvoje
"Startup Lithuania" duomenimis, Lietuvoje verslo angelai yra pagrindinis išorinio finansavimo šaltinis (24% startuolių-respondentų pritraukė investiciją būtent šiuo būdu). Ši verslo angelų svarba jaunoje startuolių "ekosistemoje" yra įprastas reiškinys, atsižvelgiant į tai, kad didžioji dalis startuolių yra ankstyvos stadijos. Verslo angelų veiklai skatinti ir fasilituoti 2018 m. buvo įkurtas Lietuvos Verslo Angelų Asociacija (ang. Lithuanian Business Angel Network). Kartu su verslo angelais Lietuvoje taip pat investuoja Verslo Angelų Fondai I-II ir CoInvest Capital, dalinai finansuojami ES regioninių ir struktūrinių lėšų, bei rizikos kapitalo fonda i.
Nuorodos
Finansinio savarankiškumo mokykla
Lietuvos verslo angelų asociacija
Europos verslo angelų tinklas
Verslo Angelų Fondai I-II
CoInvest Capital
Alexander MacKenzie
thumb|200px|Aleksanderis Makenzis
Biografija
A. Makenzis gimė Stornovėjuje (Liojo saloje, Išoriniuose Hebriduose), Škotijoje. 1774 m., po motinos mirties 1784 m., su tėvu išvyko gyventi į Niujorką, o vykstant JAV nepriklausomybės karui persikėlė į Monrealį Kanadoje.
1788 m. prie Atabaskos ežero Makenzis įkūrė prekybinę faktoriją.
1789 m. A. Makenzis ištyrė Didįjį Vergų ežerą, atrado Makenzio upę (nuo ištakų iki žiočių), Makenzio ir Franklino kalnus.
1792–1793 m. Makenzis perėjo skersai Šiaurės Ameriką nuo Šv. Lauryno įlankos iki Ramiojo vandenyno. Šios kelionės metu jis plaukė Pys Riverio upe aukštyn, o vėliau perėjo Uolinius kalnus. Šią kelionę Makenzis 1801 m. aprašė dviejų tomų veikale.
1812 m. Makenzis vedė ir grįžo į Škotiją.
1820 m. Makenzis mirė nuo inkstų ligos. Jis palaidotas Avoche (Juodojoje saloje), Škotijoje.
1972 m. buvo išleisti Makenzio dienoraščiai ir laiškai. Jo vardu pavadinta daug mokyklų Kanadoje.
Anykščių spaustuvė
Anykščių spaustuvė – spaustuvė, įkurta 1949 m. Anykščiuose.
Istorija
Spausdino Anykščių apskrities laikraštį „Kolektyvinis darbas“. Poligrafinė įranga atgabenta iš Vilniaus, Panevėžio. Nuo 1950 m. spausdino rajono laikraščiu tapusį „Kolektyvinį darbą“, 1951–1953 m. – ir MTS laikraščius „Už stalininius kolūkius“ (Anykščiai) bei „Kolektyvinis balsas“ (Svėdasai). 1953 m. gautas linotipas.
1976 m. Anykščių spaustuvė prijungta prie Panevėžio spaustuvės „Varsa“. Nuo 1986 m. rajono laikraštis Anykščiuose buvo tik renkamas ir laužomas, o spausdinamas Ukmergėje. 1993 m. valstybinė Anykščių spaustuvė tapo AB „Dominantė“ spaustuve, spausdino blankus ir smulkius spaudinius.
Andinė katė
Andinė katė yra naminės katės dydžio, bet išvaizda primena snieginį leopardą – storu sidabrišku dryžuotu kailiu, ilga uodega. Kūno ilgis 57–64 cm, uodegos – 41–48 cm, aukštis 36 cm, sveria ~5,5 kg. Gimininga ir panaši į pampinę katę, kuri ne tokia storakailė ir dryžuota.
Andinė katė – rečiausias ir mažiausiai ištirtas katinis gyvūnas. Manoma, kad jų populiaciją sudaro mažiau nei 2500 individai. Nėra nei vienos, laikomos nelaisvėje. Iki 1998 m. mokslui buvo žinomos tik dvi šios katės nuotraukos. Maitinasi daugiausia viskašomis.
Evai
Evai – kaimas Lenkijos šiaurės rytuose, Štabino valsčiuje, Augustavo apskrityje, Palenkės vaivadijoje. Kaimas yra apie 3 km į šiaurės vakarus nuo Štabino, 19 km į pietryčius nuo Augustavo ir 65 km į šiaurę nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Midgardas
350px|miniatiūra|Užrašyta „Midgardas“ [[Senovės skandinavų kalba|Senovės Skandinavų kalbos runomis.]] Skandinavų mitologijoje Midgardas, Manheimas ('žmonių namai') – vienas iš devynių pasaulių, vidurinė žmonių gyvenama pasaulio dalis.
Midgardas yra žmonių buveivė, vaizduojama ties Igdrasilo viduriu. Midgardą supa nepraeinamas vandenynas. Vandenyne gyvena jūros gyvatė Jormundgandas, kuri tokia milžiniška, kad savo uodega yra apsivijusi visą pasaulį. Midgardas vaizduojamas kaip vidurinė pasaulio dalis, viršutinė, dangus, – Asgardas, o žemutinė, požemis, – Niflheimas arba Helas. Pagal legendą Midgardas buvo sukurtas iš milžino Imiro, kurio kūnas tapo žeme, kraujas – jūromis ir ežerais, kaulai – kalnais, dantys ir kaulų fragmentai – akmenimis. Iš plaukų išaugo miškas ir vikšrai, o iš blakstienų pastatyta Midgardo siena. Midgardo siena, arba kartais pats Midgardas vadinamas pasaulio siena, kuri turėjo apsaugoti nuo jotunų, gyvenančių Jotunheime, esančiame rytuose nuo Midgardo. Midgardą ir Asgardą sieja Bifrosto tiltas, kurį saugo Heimdalas. O patį Midgardą saugo dievas Toras nuo Jormundgando ir milžinų.
Pagal pranašystę ragnaroko metu Midgardas bus sunaikintas.
Pidžinas
Pidžino sukūrimas
Paprastai pidžino sukūrimui reikalinga:
Pidžinai virsta kreolų kalbomis, kai karta, kurios tėvai kalbasi tarpusavyje pidžinu, išmoko savo vaikus šios kalbos kaip gimtosios. Dažnai kreolų kalba pakeičia egzistuojantį kalbų mišinį ir tampa vietinės bendruomenės gimtąja kalba (Krio kalba Siera Leonėje ir tok pisin Papua Naujojoje Gvinėjoje). Tačiau pidžinai ne visada virsta kreolų kalbomis – jos gali mirti ar netekti savo reikšmės (pvz., rusenorskas). Funagalo yra Pietų Afrikos pidžinas, vartojamas daugeliu skirtingų kalbų kalbančių žmonių, dažniausiai aukso kasyklose.
Karibų pidžinai
Karibų pidžinai yra kolonializmo rezultatas. Po tropinių salų kolonizavimo persiformavo jų bendruomenės – valdančioji kokios nors Europos tautos mažuma ir didelės neeuropiečių darbininkų masės tapo standartu. Katorgininkai, vietiniai gyventojai, vergai ir menkai apmokami darbininkai imigrantai dažnai buvo kilę iš skirtingas kalbas vartojančių grupių, o jiems reikėjo bendrauti. Tokiu būdu išsivystė pidžinai, pvz., Haičio kreyol, Jamaikos patua ir papiamento, plačiai vartojamas Aruboje ir Olandų Antiluose.
Ramiojo vandenyno pidžinai
Melanezijos pidžinai galėjo gimti toli nuo šių salų XIX a., kuomet salų gyventojai būdavo grobiami prievartos darbams. Taigi šias kalbas sukūrė melaneziečiai tarpusavio bendravimui, o ne kolonistai, kurių kalba tapo pidžinų pagrindu. Didžioji žodyno dalis remiasi anglų kalba, tačiau gramatikai būdinga daugelis Melanezijos kalbų bruožų. Tok pisin pasitaiko vokiški, o bislama – prancūziški žodžiai. Visiems pidžinams būdingi ir vietinių kalbų žodžiai.
Jau virtusiam kreolų kalbos Havajų pidžinui būdingas tradicinės havajiečių tarmės, anglų, japonų, portugalų ir kitų kalbų mišinys.
Europos pidžinai
Vienas europinių pidžinų pavyzdžių – rusenorskas, kuriuo kalbėjo norvegų ir rusų jūrininkai XVIII-XIX a.
Raida
Sabiras Sabiras buvo pidžinas, plačiai vartotas Viduržemio jūros šiaurės vakarų uostuose. Kai XVII a. portugalų jūrininkai ėmė keliauti po Atlanto ir Indijos vandenynus su karinėmis arba prekybos misijomis, jie bandė kalbėtis su vietiniais sabiru su portugališkais žodžiais. Sekdami tais pačiais maršrutais, anglų, prancūzų ir olandų jūrininkai taip pat ėmė vartoti šią laužytą portugalų kalbą, paveiktą jų pačių ir vietinių kalbų. Tai paaiškina panašumus tarp tokių geografiškai skirtingų pidžinų ir kreolų kalbų kaip papiamento, tok pisin, Kinijos anglų pidžinas ir kt. Pavyzdžiui, žodis „žinoti“ skamba panašiai kaip sabir. Ispanų ir portugalų kalbose saber reiškia „žinoti, mokėti“. Pidžinų pikinini, reiškiantis „mažą“, primena portugališką pequenino – „mažutis“.
Bendri pidžinų bruožai
Kadangi pidžinas turėtų būti paprasta ir efektyvi bendravimo forma, jo gramatika, fonetika ir kt. yra kiek įmanoma paprastesni. Būdingi bruožai:
Vengrijos futbolo varžybos 1902 m.
Vengrijos futbolo varžybos 1902 m.
Strūnaičio seniūnija
Strūnaičio seniūnija – administracinis-teritorinis vienetas Švenčionių rajono savivaldybės vidurio pietinėje dalyje.
Morgan Lewis malūnas
thumb|right|200px|Morgan Lewis malūnas [[Barbadosas|Barbadose.]] Morgan Lewis malūnas – ilgiausiai veikęs cukranendrių malūnas Barbadose. Savo komercinę veiklą jis sustabdė 1947 m. Vėliau malūnas tapo muziejumi, kuriame veikia fotografijų paroda, eksponuojamos cukranendrių pramonės istorijos Barbadose akimirkos ir pan. Muziejaus lankytojams leidžiama užlipti iki pat malūno viršaus. 1999 m. gruodžio mėnesį malūnas buvo rekonstruotas ir nuo to laiko jis visiškai veikia – sukasi girnos, sparnai ir kita įranga.
Strūnaičio seniūnija
Geografija
Seniūnijos plotas 10619 ha, iš jų 40 proc. užima žemės ūkio naudmenos (ariamoji žemė), 35 proc. – miškai, 2 proc. – vandenys, 23 proc. – kitos paskirties plotai.
Morgan Lewis malūnas
Šis malūnas laikomas neįkainojama vertybe, nes jis yra tik vienas iš dviejų veikiančių cukranendrių malūnų pasaulyje (kitas yra Antigvoje). Sezono metu (nuo vasario iki liepos) malūnas dirba ir kiekvieno mėnesio sekmadienį yra spaudžiamos cukraus sultys.
Strūnaičio seniūnija
Seniūnaitijos
2009 m. įsteigtos 3 seniūnaitijos:
Fiedorovizna
Fiedorovizna – kaimas Lenkijos šiaurės rytuose, Štabino valsčiuje, Augustavo apskrityje, Palenkės vaivadijoje. Kaimas yra apie 5 km į šiaurės vakarus nuo Štabino, 17 km į pietryčius nuo Augustavo ir 67 km į šiaurę nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
1227 m.
1227 m. buvo nekeliamieji metai, prasidedantys penktadienį pagal Grigaliaus kalendorių.
Mirtys
Nedatuota
Nabil El Zhar
Nabilas El Zaras (g. 1986 m. rugpjūčio 27 d., Alese) – marokiečių kilmės futbolininkas, atstovavęs šalies nacionalinei rinktinei.
Karjera
2006 m. rugsėjo 28 d. debiutavo Liverpulio rezervinėje komandoje prieš Sunderland.
2006 m. spalio 3 d. pasirašė sutartį ir debiutavo rezervinėje komandoje, oficialiose rungtynėse prieš Newcastle. Spalio 10 d. pelnė pirmą įvartį, vienuolikos metrų baudiniu, prieš Evertoną. Anglijos lygos taurėje pelnė įvartį prieš Cardiff City FC.
2010 m. rugpjūčio 31 d. iki 2010-11 m. sezono pabaigos buvo išnuomotas Graikijos PAÓK FC klubui.
2011 m. rugpjūčio 19 d. pasirašė dvejų metų sutartį su Levante UD klubu.
Rinktinės
Gimė Prancūzijoje, bet pasirinko atstovauti Maroko jaunimo, o vėliau ir nacionalinei rinktinei.
2005 m. žaidė FIFA pasaulio jaunimo čempionate, kuriame Marokas pasiekė pusfinalį, bet pralaimėjo Brazilijai ir užėmė ketvirtą vietą.
2008 m. kovo 26 d. El Zhar įmušė išvykoje Belgijos rinktinei, o rungtynės baigėsi 4-1, Maroko naudai.
Ramovietė
Ramovietė – kaimas pietinėje Vilkaviškio rajono savivaldybės dalyje, į šiaurės rytus nuo Norvydų, prie kelio.
Lelijiečiai
Lelijiečiai (Liliales) – lelijainių (Liliopsida) klasės lelijažiedžių (Liliidae) poklasio augalų eilė.
Jeronimas Grėska
Jeronimas Grėska (g. 1931 m. gegužės 9 d. Kačėniškiuose, Siesikų valsčius, Ukmergės apskritis) – Lietuvos ekonomistas, habilituotas socialinių mokslų daktaras.
Biografija
1955 m. baigė Vilniaus universitetą. 1963 m. birželio 20 d. Vilniaus universitete apgynė disertaciją „Lietuvos TSR liaudies ūkio nusmukdymas hitlerinės okupacijos laikotarpiu (1941-1944)“, ekonomikos mokslų kandidatas. 1988 m. birželio 17 d. G. Plechanovo liaudies ūkio institute Maskvoje apgynė disertaciją „Socialistinės ūkio sistemos kūrimas Lietuvos TSR (Pagrindinių socializmo dėsningumų reiškimosi ypatumų tyrimas 1945-1951 m. laikotarpiu)“, ekonomikos mokslų daktaras.
1955–1957 m. Lietuvos veterinarijos akademijos dėstytojas, 1961–1966 m. dirbo Ekonomikos institute. 1967–1992 m. Vilniaus inžinerinio statybos instituto dėstytojas, 1967–1977 m. Politinės ekonomijos katedros vedėjas. Nuo 1991 m. profesorius.
Mokslinių darbų pagrindinės kryptys: ūkio istorija, rinkos ekonomika, tarptautinių rinkų konjunktūra. Paskelbė apie 200 mokslinių straipsnių.
Sait Faik Abasıyanık
Sait Faik Abaslyanik (adapt. Saitas Faikas Abasljanikas g. 1906 m. lapkričio 23 d. Adapazaryje – m. 1954 m. gegužės 11 d. Stambule) – Turkijos apsakymų rašytojas, poetas.
Daugiausia žinomas dėl savo apsakymų.
Biografija
thumb|Sait Faik Abasıyanık kapas Abaslyanik studijavo Prancūzijoje, Šveicarijoje. Vėliau dirbo mokytoju.
Apsakymai:
Abaslyanik kūrinių veikėjai – mokytojai, darbininkai, amatininkai, žvejai, o apsakymų veiksmo vieta – Stambulas. Kūrybai būdinga humanistinis pasaulio suvokimas, impresionizmo bruožai. Dar parašė romanų, eilėraščių.
Stirniškiai
Stirniškiais vadinami kaimai:
Žieveliškiai (Jonava)
Istorija
Tarybiniais metais prie Žieveliškių prijungtas Paulinavos kaimas.
Abatija
thumbAbatija – katalikų vienuolių senesniųjų ordinų (pvz., benediktinų, cistersų ir kt.) vienuolynas, kurį valdo abatas.
Kiekviena abatija yra pavaldi popiežiui. Kelios abatijos sudaro draugiją, kuriai vadovauja abatas pirmininkas, o draugijos – kongregaciją. Kongregacijai vadovauja abatų pirmininkų renkamas abatas primas.
Nagano prefektūra
Nagano prefektūra  – Japonijos prefektūra, įsikūrusi Čiūbu regione, Honšiū saloje. Sostinė – Naganas.
Istorija
Nagano prefektūra seniau buvo žinoma kaip Šinano žemė.